পার্বত্য ভিক্ষু সংঘের নিকায় সংঘনায়ক ও বান্দরবান জেলার রুমা উপজেলাধীন মিনঝিরি পাড়া বৌদ্ধ বিহারের বিহারাধ্যক্ষ ভদন্ত উ স্বাসানা মহাথের গতকাল শনিবার রাতে নিজ বিহারে শেষ নিঃশ্বাস ত্যাগ করেন। মৃত্যু কালে তার বয়স হয়েছিল ৮৮ বছর। উ স্বাসানা মহাথেরর দেহত্যাগের খবর ছড়িয়ে পড়লে বান্দরবান জেলাসহ বৌদ্ধ ধর্মাবলম্বী অধ্যুষত এলাকাগুলোতে শোকের ছায়া নেমে আসে। রুমা অগ্রবংশ বৌদ্ধ বিহারের অধ্যক্ষ ভিক্ষু উ নাইন্দিয়া থেরসহ আশপাশের সিনিয়র বৌদ্ধ ভিক্ষুরা সেখানে ছুটে আসেন।